पेरिस में बुधवार को यूक्रेन स्थित रैडिकल ग्रुप फेमेन कार्यकर्ताओं ने ट्यूनेशियाई दूतावास के सामने न्यूड प्रदर्शन किया। ट्यूनेशियाई सरकार ने ग्रुप के तीन सदस्यों को कोर्ट के सामने न्यूड प्रदर्शन करने के आरोप में देश से निष्कासित कर दिया है। इससे फेमेन कार्यकर्ताओं में काफी गुस्सा है। बीते महीने गिरफ्तार हुई दो फ्रेंच और एक जर्मन फेमेन कार्यकर्ता को ट्यूनेशिया के पैलेस और जस्टिस (कोर्ट) के सामने न्यूड विरोध प्रदर्शन करने के लिए गिरफ्तार किया गया था।
ये तीनों महिलाएं ट्यूनेशियाई नागरिक अमीना टेलर को रिहा करने के लिए प्रदर्शन कर रही थीं। अमीना टेलर ने कुछ महीनों पहले अपनी न्यूड तस्वीरें सोशल साइट पर पोस्ट कर ऑनलाइन मुहिम छेड़ी थी, जिसे सरकार ने सार्वजनिक तौर अभद्र मान कर उसके खिलाफ केस दर्ज किया।
कई इस्लामिक संगठनों के वकीलों ने कोर्ट में याचिका दायर की है कि महिलाओं के खिलाफ पेशी को कुछ दिनों के लिए टाला जाए, जिससे वे लोग अभियोगी के तौर पर शामिल हो सके। हालांकि, जज ने सत्र को स्थगित करते हुए कहा कि वे इस मामले में फैसला 12 जून को सुनाएंगे। कार्यकर्ता पॉलिन हिलर, मारग्रेट स्र्ट्रन और जासेफिन मार्कमेन ने 29 मई को सेमी-न्यूड प्रदर्शन किया था। तीनों पर सार्वजनिक तौर अभद्र व्यवहार करने और सार्वजनिक व्यवस्था के लिए खतरा होने का आरोप लगाया गया है। (अंदर की स्लाइड में देखें)
hin_Deva hin_Deva hin_Deva